1. לפני בקשה מטעם הנתבעת 1 (להלן:" המבקשת") לדחייה על הסף של התביעה שהוגשה כנגדה.
3. לטענת המבקשת, " הפניקס ביטחה את המבקשת במסגרת פוליסת ביטוח לעבודות קבלניות... בהיותה קבלן משנה של דלק ומטעם זה בלבד דין התביעה של הפניקס כנגד המבקשת (היא מבוטחתה שלה) להידחות על הסף!".
כן טוענת המבקשת כי " ... לא יתכן בו במסגרת תביעה שהגישה הפניקס תחויב המבקשת בחיוב כלשהו ... שהרי במצב דברים זה-הפניקס היא זאת שתישא בחיובה של המבקשת כמבטחתה. כך ייצא-כי תגמולי הביטוח ייצוא מכיסה האחד של המבקשת ויוכנסו כיסה האחר... המבקשת הינה מבוטחת הפניקס בדיוק כשם שדלק היא מבוטחתה ולא ייתכן מצב בו בנשימה אחת מפצה הפניקס את מבוטחתה האחת בגין נזק נטען ותובעת את מבוטחתה האחרת לשיפוי בגינו".
טענה אחרת של המבקשת היא " ... לחבות של המבקשת מכוחו של הסכם התקשרות שבין המבקשת לדלק; כבר עתה תטען המבקשת כי המדובר בהסכם שבין דלק למבקשת ואין בינה לבין הפניקס כל יריבות לעניין הסכם זה ואין לפניקס כל עילת תביעה כנגד המבקשת מכוחו...אין הפניקס באה בנעלי דלק לעניין ההסכם הנטען ובעילות החוזיות הנטענות במסגרתו, אלא אך ורק לעניין עילות נזיקיות במסגרת תביעת שיבוב... בנוסף ולחילופין, תטען המבקשת כי הסכם ההתקשרות נחתם לאחר האירוע נשוא התביעה ביום 23.12.03 ובדיוק מטעם זה חתם מנהלה של המבקשת בשמה על ההסכם תוך שהוא מציין לצד חתימתו את מועד החתימה...".
לשיטתה, " ...דין הבקשה להידחות מכל וכל, באשר מדובר בבקשה המבוססת על טענה מקוממת, בלשון המעטה, כאשר המבקשת, היא החוטאת, שהפרה חוזה, ברגל גסה... מבקשת לצאת נשכרת, מכיסוי ביטוחי שאין היא צד לו כלל ועיקר...".
המשיבה ממשיכה וטוענת כי " המבקשת מנסה לאחוז בשתי קצוות המקל, באופן שהיא טוענת מחד, כי הינה קבלן משנה ומכח הגדרה זו מבקשת לחסות תחת פוליסת הביטוח שהפיקה המשיבה, ובאותה נשימה, טוענת היא, כי בעת האירוע נשוא התביעה, היא כלל טרם נקשרה עם המשיבה בחוזה, ולכן התנאים הקבועים בו והמחייבים אותה לערוך ביטוח ולשפות את מבוטח התובעת בגין כל נזק שייגרם תוך כדי העבודה, אינם מחייבים אותה!".
לדידה, " בתגובתה מכבירה הפניקס בדברים אודות ההסכם אשר צורף לכתב התביעה, ואולם בכתב התביעה לא טענה הפניקס כנגד המבקשת לאף עילת תביעה מכוח התחייבויותיה החוזיות הנטענות של המבקשת...משכך פני הדברים המבקשת מתנגדת לנטען ולאמור בסעיפים 5-9, ו- 11-13 לתגובת הפניקס, הבאים בגדר הרחבת חזית אסורה ובוטה ובית המשפט... מתבקש להתעלם מהסעיפים הנ"ל.